La Campanya Unitària per l’Autodeterminació ha decidit avui, dijous 27 d’abril, defensar el NO en el Referèndum sobre l’Estatut de la Comunitat Autònoma de Catalunya (CAC), que amb tota probabilitat se celebrarà el diumenge 18 de juny. Considerem que actualment hi ha una important part de la societat de la CAC en concret, i catalana en general, que vol superar i trencar amb el marc autonòmic que subordina i divideix el nostre País, i aquest sector té una excepcional oportunitat per a fer-se sentir el 18 de juny. Votar NO, en aquest context, és al nostre entendre l’eina més efectiva que tenim per tal que aquesta creixent conscència social i nacional es pugui expressar i plantar cara a la nova reforma de l’Estat que se’ns vol imposar. La CUA vol manifestar, en aquest decisiu i important moment, el seu suport i la seva voluntat d’adhesió a la Campanya DIGUEM NO, com a expressió més clara de la unitat de totes les persones i col•lectius que treballem per l’Autodeterminació i contra els Estatuts de cara al referèndum de l’Estatut. Prou estatuts! Som una nació, autodeterminació! El 18 de juny, DIGUEM NO Països Catalans, 27 d’abril de 2006 Campanya Unitària per l’Autodeterminació Per explicar amb detall la decisió de la CUA i el posicionament respecte la Campanya Diguem NO (www.diguemno.org) convoquem una reunió plenària el proper dijous 13 de maig, a les 18 hores a l'Ateneu La Torna (Sant Pere Martir, 37 baixos - Gràcia - Barcelonès) - Descarregar comunicat - Lloc web de la Campanya Diguem NO 
Molta sort en la campanya del NO Una pregunta sense mala intenció, com diferenciareu el vostre vot negatiu amb el del PP? Com sabrem si els nostres NO son pq volem més o pq no volem res?
No es pot saber, com no es podia saber al referèndum de la constitució europea. Però el que es pretén és oposar-se a aquest estatut i a tot el procés. El perquè ja s'explicarà a la campanya prèvia i posterior. Com és normal, vaja. 
Al referendum de la constitució Europea, el PP va fer campanya pel SI, només van fer campanya pel NO ERC i ICV per motius similars. 
I pel No va fer campanya la ultradreta. I pel Sí a l'estatut hi ha plegats els comunistes d'Euia amb els conservadors de CiU. I etc. Les posicions s'expliquen abans i després, i al referèndum es vota per incidir segons la posició pròpia. Un no pot condicionar la seva posició basant-se en la d'altres forces 'enemigues', i menys encara si és a costa de perdre la capacitat d'incidència. 
"I pel No va fer campanya la ultradreta." Cert, i com és van llegir els resultats? Com que a Catalunya i havia un 10% més de gent en contra l´estatut que a la resta d´espanya pels motius que defensaven ERC + ICV no pas pel que deien els ultradretas. Que no passi el mateix però al contrari el dia 18. La clau pq no passi, seria una campanya molt i molt potent per un NO independentista que a hores d´ara no veig possible la veritat. 
Cert, i com és van llegir els resultats? Com es van llegir a l'Estat Francès? Que s'ha aturat la Constitució Europea, nois. A veure si entenem què és un referèndum. 
Pero a frança els socialistes estaven dividits, el NO era possible. Aquí amb CIU+PSC+ICV fent campanya pel SI, és impossible que no surti. 
L'opció que vull que guanyi no "pot" guanyar? Ah, gràcies. Discrepo però suposem per un moment que ho accepto, no pot guanyar. Llavors què faig? Voto una opció que NO m'agrada i que sí que pot guanyar? Segons el teu mateix raonament és obvi que l'única opció que queda és el sí. Votem tots el sí, que és l'única que té opcions de guanyar. Sobretot si tots la votem... 
jo també crec que pot guanyar el NO, perque si no ho penses per això ja em quedo a casa i paso de tot. Si ERC fes campanya pel no, podria sortir el no, tenint en compte que hi haura una gran abstenció. que jo vaig d'optimista i crec que pot guanyar el NO, sempre s'ha de tenir esperança, sino millor pleguem.